Kaer nimetab meeldejäävamatest õppejõududest veel Oleg Mutti, Richard Kleisi ja Villem Alttoad.  Ülikoolis sai Krista Kaer aru, et tahab edaspidi tegeleda just kirjanduse ja tõlkimisega, kuigi ülikooli astudes vaagis ta ka eesti filoloogiat ja psühholoogiat. Ülikoolis hakkas Kaer teadlikult lugema  kõike seda, mis oli seni lugemata ning pärast lõpetamist 1973. aastal töötas ta mõnda aega ülikooli raamatukogus ja õpetas inglise keelt võõrkeelte kateedris.